Diari Oficial de la Generalitat Valenciana


Sumari del DOGV 6550, del 23-06-2011 (2011/7214)

RESOLUCIÓ de 12 de maig de 2011, de l'Àrea de Relacions Laborals i Seguretat Laboral de la Direcció General de Treball, Cooperativisme i Economia Social, per la qual es disposa el registre i la publicació de l'Acord de revisió salarial definitiva per a l'any 2010 en el Conveni col·lectiu per a empleats de notaries del territori del Col·legi Notarial de València (codi 33654900724306).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6550

Data del DOGV
:   23-06-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/7214


Data del document
:   12-06-2011

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * València
    * conveni col·lectiu

RESOLUCIÓ de 12 de maig de 2011, de l'Àrea de Relacions Laborals i Seguretat Laboral de la Direcció General de Treball, Cooperativisme i Economia Social, per la qual es disposa el registre i la publicació de l'Acord de revisió salarial definitiva per a l'any 2010 en el Conveni col·lectiu per a empleats de notaries del territori del Col·legi Notarial de València (codi 84354782167845). [2011/7214]  
Vista l'acta de l'acord subscrit el 7 de febrer de 2010, sobre revisió salarial definitiva per a l'any 2010 en el Conveni col·lectiu per a empleats de notaries del territori del Col·legi Notarial de València, subscrit per la Comissió Negociadora, que està integrada, d'una part, per l'Associació Professional de Notaris del Col·legi Notarial de València, i de l'altra, per l'Associació Professional Lliure d'Empleats de Notaries de la Comunitat Valenciana (APLEN), i de conformitat amb el que disposa l'article 90, apartats 2 i 3 del Reial Decret Legislatiu 1/1995, de 24 de març, Text Refós de la Llei de l'Estatut dels Treballadors, l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, esta Àrea de Relacions Laborals i Seguretat Laboral, conforme a les competències que té transferides segons Reial Decret 4105/1982, de 29 de desembre, resol:  
  
  
Primer  
Ordenar la inscripció en el Registre de la Comunitat Valenciana de Convenis i Acords Col·lectius de Treball, amb notificació a la Comissió Negociadora, i que siga dipositat el text de l'acta.  
  
Segon  
Disposar la publicació en el Diari Oficial de la Comunitat Valenciana.  
  
València, 12 de maig de 2011.- El cap de l'Àrea de Relacions Laborals: Reyes Maximiliano Coronado Coronado.  
  
  
Acta de la Comissió Negociadora del Conveni col·lectiu d'empleats de notaries del territori del Col·legi Notarial de València  
  
València, 7 de febrer de 2011  
A les 19.30 hores, en els locals del Col·legi Notarial de València, carrer de Pascual i Genís, número 21, es reunix la Comissió Negociadora del Conveni col·lectiu de treball per a empleats de notaries del territori del Col·legi Notarial de València, constituït per:  
En representació de l'Associació Professional de Notaris del Col·legi Notarial de València: Alejandro Cervera Taulet, notari de València; Pedro Alfredo Doménech García, notari d'Alcoi i Javier Pablo Monforte Albalat, notari de Paiporta.  
En representació de l'Associació Professional Lliure d'Empleats de Notaries, de la Comunitat Valenciana (APLEN): Antonio Santamaría Creo, de València; Francisco Romeu Vila, de València; Manuel José Ros Porcar, de Castelló de la Plana i Chema Pérez Pellicer, d'Alzira.  
  
Actuen com a portaveus de les representacions respectives els senyors Cervera i Santamaría, presidix la reunió Alejandro Cervera Taulet, i actua com a secretari Antonio Santamaría Creo.  
Donen a este acte el caràcter de junta decisòria, que accepten per unanimitat, i de conformitat amb l'article 28.c del conveni vigent de 26 d'octubre de 1992, s'inicia l'acte conforme a l'ordre del dia següent, punt únic:  
Aprovació de les taules salarials definitives per a l'any 2010  
Comentat l'únic punt del dia es prenen els següents  
  
Acords  
A) Vistos els termes de l'Acord de la Comissió Mixta de la Mesa Negociadora de data 5 d'octubre de 2010, en què es va pactar un increment provisional de l'1%, tinguda en compte la previsió d'inflació establida pel Govern per a eixe exercici, i havent sigut fixat oficialment l'IPC de l'any 2010 en el 3%, ambdues parts acorden la taula salarial definitiva de l'any 2010, que és el resultat d'augmentar el 3% a la taula salarial definitiva de l'any 2009, tot això en els termes que a continuació s'enuncia:  
  
Taules salarials definitives per a l'any 2010  
  
  
  
B) A les quantitats resultants s'afegirà el complement d'antiguitat que pertoque en cada cas conforme a l'article 29 del conveni esmentat.  
  
Els salaris establits tenen la condició de salari base, per això els convenis acordats entre els notaris i els seus empleats que impliquen condicions mes beneficioses per a estos, subsistiran per a qui els gaudisca.  
  
De la mateixa manera, els increments establits o que s'establisquen en virtut del present conveni, seran absorbits per qualsevol forma de retribució que perceben els empleats.  
C) Els acords precedents i en especial les variacions dels salaris que es realitzen seran comunicats per la Comissió de Vigilància, amb caràcter immediat, a tots els notaris i empleats del territori del Col·legi Notarial de València per les seues respectives associacions professionals i per al seu obligat compliment.  
Perquè conste; llegida per tots, es redacta i és aprovada pels reunits la present acta, que s'estén en triple versió i a un sol efecte, i s'acorda la seua tramesa als afiliats dels col·lectius representats, es faculta els presidents de les associacions firmants, amb caràcter indistint i solidari per a efectuar tots els tràmits necessaris i que es creguen convenients davant dels organismes competents, fins i tot davant la Direcció General de Treball, Conselleria d'Economia, Hisenda i Ocupació de la Generalitat Valenciana, Direcció General de Treball i Seguretat Social i qualssevol altres centres oficials procedents, per a la publicació en el Diari Oficial de la Comunitat Valenciana i el seu registre en l'organisme procedent.  
  
I en conformitat, firmen tots els reunits la present acta i s'alça la sessió a les 21.15 hores del dia de la data.  
  
Per la representació notarial: Alejandro Cervera; Pedro A. Domenech, Javier P. Monforte.  
Per la representació dels empleats: Antonio Santamaría, Francisco Romeu, Manuel J. Ros, Chema Pérez.